Demà acaba el termini per a presentar sol·licituds al programa ‘La Dipu Te Beca 2019’
20 de juny 2019

​![](/media/u02lyzpd/60_c_ajuntament.jpg)  
  

Demà, divendres 21 de juny, finalitza el període de presentació de sol·licituds per al programa ‘La Dipu Et Beca 2019’, promogut per l'ajuntament de Sagunt i la Diputació de València, en el qual s'oferixen 37 beques de formació per a estudiants, que es desenvoluparà des de l'1 de juliol fins al 31 d'agost de 2019, realitzant un total de 20 hores setmanals.

  

Entre els requisits exigits per a poder presentar-se a estes beques formatives és que els interessats siguen residents en algun municipi de la província de València, majors de 18 anys i que es troben cursant una titulació universitària o un cicle formatiu de formació professional relacionats amb els camps de periodisme, informàtica, turisme, integració social, comunicació audiovisual, disseny gràfic, prevenció de riscos laborals, animació soci cultural i turística, auxiliar d'infermeria, història de l'art, enginyeria industrial, arquitectura, gestió de vendes i espais comercials, treball social, educació social, topografia, dret i ciències polítiques. A més, els interessats no podran estar gaudint d'una altra beca o ajuda, així com no desenvolupar una activitat laboral durant el període de gaudi de la beca.

  

L'objecte d'esta iniciativa és garantir la millor formació als estudiants residents al terme municipal de Sagunt a través de tots els mitjans facilitats per les administracions públiques.

  

Cadascuna de les beques està dotada amb un import de 500 euros bruts mensuals a abonar en períodes vençuts. En aquells supòsits que impliquen un període inferior al mes natural, serà la part proporcional corresponent, havent de superar, com a mínim, els 15 dies naturals per a adquirir el dret a la percepció econòmica de la beca. La Diputació de València finança el 80% d'este programa i l'Ajuntament el 20% restant.

  

Les persones interessades podran consultar tota la informació en la web municipal.​

*   [](http://www.facebook.com/sharer.php?u=https://aytosagunto.es/va/actualitat/demà-acaba-el-termini-per-a-presentar-sol-licituds-al-programa-la-dipu-te-beca-2019/ "Facebook")
*   [](http://twitter.com/share?url=https://aytosagunto.es/va/actualitat/demà-acaba-el-termini-per-a-presentar-sol-licituds-al-programa-la-dipu-te-beca-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/demà-acaba-el-termini-per-a-presentar-sol-licituds-al-programa-la-dipu-te-beca-2019/ "Linked In")
*   [](mailto:?body=https://aytosagunto.es/va/actualitat/demà-acaba-el-termini-per-a-presentar-sol-licituds-al-programa-la-dipu-te-beca-2019/)